OzLabs/hebrew-wiki-articles huggingface dataset:
קאוואי (שיר)

קאוואי (מיפנית: קאוואיי, カワイ, מעוצב: KAWAII) הוא שיר שנכתב, הולחן ובוצע על ידי הצמד הישראלי סטטיק ובן-אל תבורי ויצא לאור ב-6 במאי 2018.

==רקע==
השיר יצא לאור ב-6 במאי 2018, כסינגל התשיעי של הצמד. את השיר הוציאו סטטיק ובן-אל תבורי כחמישה חודשים לאחר שהוציא את השיר "נמסטה". שם השיר הוא כשם המושג היפני קאוואיי, שפירושו "חמוד". בשיר מילים נוספות שמקורן בשפה היפנית, בהן: נונצ'קות, סומו, אוריגמי, אסאי וסמוראי.

== קליפ ==

הקליפ ממשיך את הקו הכמעט חתרני של הקליפים הקודמים של הצמד ושוב מעלה המון שאלות ומסרים חבויים הנותנים לצופה הזדמנות לפרש את הסיפור והמשמעויות שעומדות מאחוריו.

גם הפעם, הצופים יכולים לראות שילוב של אייקונים תרבותיים שהוחדרו והחיבור בין העולמות השונים בלי להשתייך באופן מובהק לתרבות אחת (יפן, סין, קוריאה, ישראל).

מצד אחד, נגיעות יפניות שמתכתבות עם הסגנון המוזיקלי של השיר, הר הפוג'י ופריחת הדובדבן בסצינות של בן אל. שמבטאות מעין עולם אידיאלי, כמעט פלסטיקי שמייצג הרמוניה ואת תחושות האהבה והשלום.

נגיעות מהתרבות היפנית, עתידנית עם אנשים מגוונים בצבעים וגזעים שונים.

מצד שני, העולם של סטטיק שמייצג עולם כוחני יותר, מעין זירת אימונים עשויה מבטון במקום אפל ומחתרתי עם חיילים שאולינים שגם הם, מגוונים ודווקא לא סינים.

סנסאיי ג'ורדי (ג'ורדי ה"עדין"), שגם הפעם אמון על הפקת הסינגל – נמצא בעולם נוקשה ואין סופי, מייצג את מי שרואה את העתיד על מנת לחבר בין העולמות של סטטיק ובן אל תבורי (אזכור ליינג ויאנג) על מנת להתאחד אל מול דמות חדשה שאנו לא יודעים עליה דבר ומה היא מסמלת.

שליחותיו, שהופכות לבנות הקאוואי (פירוש: "חמודה" ביפנית. מייצג זרם יפני שהתפשט בעולם אך מקורו בסין), מגיעות לעולמות של הצמד וגורמות להם להתאהב בהן וללכת בעקבותיהן בזכות הצבעים, הביישנות 'והקאווה אי' שלהן.

גם פה וגם בסאונד המיוחד, יש קריינות של המשחק הידוע 'מורטל קומבט' שבאות לידי ביטוי דווקא באיורי קומיקס, מאנגה ועוד.

העבודה על הקליפ ערכה כ-3 חודשים. הצילומים של הקליפ ערכו כ-24 שעות רצופות, עם כ-150 אנשי צוות שעבדו על הפרויקט.

כל התפאורה בקליפ נעשתה בעבודת יד ללא הדמיות תלת מימד ממוחשבות.

את הקליפ ביים רומן בוצ'אצקי, הבמאי הקבוע של הצמד.

הווידאו קליפ לשיר צולם באוקראינה. זהו השיר היחיד של הצמד שהקליפ שלו צולם מחוץ לגבולות ישראל. כבר לאחר ארבעה ימים מפרסומו נספרו לקליפ כ-2 מיליון צפיות ביוטיוב. נכון לאפריל 2023 הקליפ לשיר, בערוץ היוטיוב של סטטיק ובן-אל, צבר 27.5 מיליון צפיות.

== מיקומי שיא ==

== קישורים חיצוניים ==

* 

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
נבחרת צ'כיה בהוקי קרח

נבחרת צ'כיה בהוקי קרח היא נבחרת לאומית המייצגת את צ'כיה בטורנירים בינלאומיים בהוקי קרח. מנוהלת על ידי התאחדות ההוקי קרח הצ'כית. הנבחרת זכתה שבע פעמים באליפות עולם, ובמדליית זהב במשחקים האולימפיים של שנת 1998. הקבוצה הוקמה לאחר התפרקות צ'כוסלובקיה ב-1993 ונחשבת ליורשת נבחרת צ'כוסלובקיה.

נבחרת ההוקי של הרפובליקה הצ'כית היא אחת מנבחרות ההוקי הטובות בעולם, יחד עם נבחרות קנדה, רוסיה, שוודיה, פינלנד וארצות הברית המרכיבים את "מועדון השש", שש הנבחרות הטובות בעולם.

צ'כיה היא אלופת העולם הנוכחית (2024).

== אליפות העולם ==
{| class="wikitable" style="margin-bottom: 10px;"
!אליפות עולם
!ערים מארחות
!הישג
!מאמן
|-
|1993
|דורטמונד, מינכן
| bgcolor="#cc9966" |3
|איוואן הלינקה
|-
|1994
|קנאציי, בולצאנו
|7
|איוואן הלינקה
|-
|1995
|סטוקהולם
|4
|לודק בוקאץ'
|-
|1996
|וינה
| bgcolor="gold" |1
|לודק בוקאץ'
|-
|1997
|הלסינקי, טורקו, טמפרה
| bgcolor="#cc9966" |3
|איוואן הלינקה
|-
|1998
|ציריך, בזל
| bgcolor="#cc9966" |3
|איוואן הלינקה
|-
|1999
|המאר, לילהאמר, אוסלו
| bgcolor="gold" |1
|איוואן הלינקה
|-
|2000
|סנקט פטרבורג
| bgcolor="gold" |1
|יוזף אוגוסטה
|-
|2001
|נירנברג, קלן, הנובר
| bgcolor="gold" |1
|יוזף אוגוסטה
|-
|2002
|גוטבורג, יונצ'ופינג, קרלסטאד
|5
|יוזף אוגוסטה
|-
|2003
|הלסינקי
|4
|סלבומיר לנר
|-
|2004
|פראג, אוסטרבה
|5
|סלבומיר לנר
|-
|2005
|וינה, אינסברוק
| bgcolor="gold" |1
|ולדימיר רוז'יצ'קה
|-
|2006
|ריגה
| bgcolor="silver" |2
|אלויס גדאמצ'יק
|-
|2007
| מוסקבה, מיטישצ'י
|7
|אלויס גדאמצ'יק
|-
|2008
| קוויבק, הליפקס
|5
|אלויס גדאמצ'יק
|-
|2009
| ברן, קלוטן
|6
|ולדימיר רוז'יצ'קה
|-
|2010
| קלן, גלזנקירכן, מנהיים
| bgcolor="gold" |1
|ולדימיר רוז'יצ'קה
|-
|2011
| ברטיסלבה, קושיצה
| bgcolor="#cc9966" |3
|אלויס גדאמצ'יק
|-
|2012
|הלסינקי, סטוקהולם
| bgcolor="#cc9966" |3
|אלויס גדאמצ'יק
|-
|2013
|סטוקהולם, הלסינקי
|7
|אלויס גדאמצ'יק
|-
|2014
|מינסק
|4
|ולדימיר רוז'יצ'קה
|-
|2015
|פראג, אוסטרבה
|4
|ולדימיר רוז'יצ'קה
|-
|2016
|מוסקבה, סנקט פטרבורג
|5
|ולדימיר וויטק
|-
|2017
|קלן, פריז
|7
|יוזף ינדאץ'
|-
|2018
|קופנהגן, הרנינג
|8
|יוזף ינדאץ'
|-
|2019
|ברטיסלבה, קושיצה
|4
|מילוש ז'יהה
|}

== קישורים חיצוניים ==

* 

* [http://www.jakolev.cz אתר הנבחרת]
* [http://www.iihf.com/iihf-home/countries/czech-republic.html פרופיל הנבחרת] באתר IIHF
* [http://www.cslh.cz אתר התאחדות ההוקי הצ'כית] 

== הערות שוליים ==

צ'כיה
קטגוריה:נבחרות צ'כיה
קטגוריה:צ'כיה: הוקי קרח
דרקון מים סיני

דרקון מים סיני או חרדון מים סיני (שם מדעי: Physignathus cocincinus) הוא מין זוחל מהסוג דרקון מים שבמשפחת החרדוניים החי בסין ובדרום-מזרח אסיה.

== מאפיינים ==
דרקון המים הסיני מגיע לאורך של עד מטר אחד ושוקל 250–600 גרם בממוצע. הוא בעל קשקשים קוצניים בולטים בצבע ירוק בהיר, בעל זנב ארוך שמפוספס בשחור בקצהו, רגליים קצרות ורעמת קשקשים צהובים לאורך הגב. הראש גדול עם גולגולת בצורת משולש והוא בעל עיניים צהובות, עין הקודקוד קטנה בין העיניים, לסתות חזקות וסנטר דמוי-זקן, המזכיר את עור הסנטר של האיגואנה. דרקון המים יכול לחיות 10–15 שנים בטבע.

דרקון המים הסיני חי על ענפי העצים ביערות הגשם של דרום-מזרח אסיה, בתאילנד, קמבודיה, וייטנאם, לאוס, בורמה ובסין והוא הופץ כמין פולש להונג קונג. הוא חי לאורך גדות אגמים וביצות ובעת סכנה הוא קופץ למים ושוחה במהירות בעזרת זנבו הרחב. דרקון המים הוא אוכל-כול, הניזון בעיקר מצמחייה אך מגוון בחרקים ופרוקי-רגליים שונים ואף בדגים, לטאות ומכרסמים קטנים שהוא מאתר.

דרקון המים הסיני מגודל כחיית מחמד בתוך אקווריום בבתים רבים.

==קישורים חיצוניים==

== גלריה ==
<gallery mode="packed" heights="120">
Physignathus cocincinus 777.jpg
Lizard Chinese Water Dragon P1110803 04.jpg
Chinese Water Dragon (Physignathus cocincinus) - Khao Yai National Park - 3.jpg
Physignathuscocincinus.JPG
Physignathus cocincinus Shanghai aq1 1600px.jpg
Salzburg Haus der Natur - Grüne Wasseragame.jpg
</gallery>

==הערות שוליים==

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:חרדוניים
קטגוריה:לאוס: זוחלים
קטגוריה:תאילנד: זוחלים
קטגוריה:זוחלים ביערות הגשם של דרום-מזרח אסיה
קטגוריה:סין: זוחלים
אז

אֵז (בצרפתית: Èze) היא עיירה וקומונה בריביירה הצרפתית בין ניס למונקו לכיוון מנטון, המהווה חלק מהמטרופולין של ניס.

סביבתה של Èze אוכלסה לראשונה בסביבות 2000 לפני הספירה על ידי שבטים קלטו-ליגורים. בהר מוֹן-באסטיד (Mont Bastide) אשר ממערב לכפר נמצאו עקבות החיים העתיקים ביותר בעיר. מאוחר יותר יושב האזור על ידי הרומאים והאזכור הראשון לאתר הוא מהמאה השנייה. בשנת 1388, Èze ומחוז ניס הועמדו תחת סמכותו של בית סבויה. בשנת 1543 חיילים צרפתים וטורקיים השתלטו על האזור. פרנסואה הראשון ובני בריתו סולימאן המפואר ניהלו מלחמה נגד קרל החמישי ובית סבויה. אחרי מלחמות נפוליאון, אֵז הייתה חלק מפיימונטה-סרדיניה. בשנת 1860 הצביעו התושבים פה אחד באמצעות משאל עם בעד סיפוח לצרפת.

==רובעי העיירה==
הקומונה כוללת שלושה כפרים או רבעים שונים: אֵז-סור מֵר (Èze-sur-Mer) שעל שפת הים, הכפר הציורי אֵז וילאז (Èze Village) בגובה כ-420 מטר, ביניהם מחבר רובע סן-לורן-ד'אֵז (Saint-Laurent-d'Èze). 
==אתרים==
* הגן הבוטני שיש בו קקטוסים וסוקולנטים.
* שביל ניטשה.

==קישורים חיצוניים==

* 
* [http://www.eze-tourisme.com/en// אתר התיירות של אז]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פרובאנס-אלפ-קוט ד'אזור: יישובים
קטגוריה:צרפת: ערי חוף
ג'נקשן 48

ג'נקשן 48 הוא סרט דרמה ישראלי בבימויו של אודי אלוני משנת 2016. את התסריט כתב אורן מוברמן במשותף עם תאמר נפאר, שגם שיחק בתפקיד הראשי. הסרט הוקרן בפסטיבל הסרטים הבינלאומי בברלין ה-66 וזכה בפרס חביב הקהל.

==עלילה==
כארים, צעיר ערבי תושב לוד, שעובד בשירות הלקוחות של ההוצאה לפועל, חי בין סוחרי סמים בבירת הסמים של המזרח התיכון, אבל חולם להיות מוזיקאי. העלילה מתרחשת בלוד ודמותו של כארים מבוססת על דמותו של הראפר הערבי-ישראלי תאמר נפאר (שגם משחק אותו), שכתב את התסריט יחד עם אורן מוברמן והלחין את המוזיקה לסרט (יחד עם איתמר ציגלר מבלקן ביט בוקס).

== קישורים חיצוניים ==

ביקורות:
* 
* 
* 

== הערות שוליים==

קטגוריה:סרטי 2016
קטגוריה:סרטים בערבית
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים
קטגוריה:סרטים ישראליים משנת 2016
כגרוגרת

תאנים יבשות
כגרוגרת היא יחידת מידה תנאית לנפח של מוצקים שנהגה בתקופת המשנה. היא אחד משיעורי תורה ויש לה משמעות במספר תחומים הלכתיים. שיעור "כגרוגרת" הוא נפח של תאנה יבשה בינונית.

שיעור "כגרוגרת" הוא השיעור המינימלי לחיוב בחלק ממלאכות שבת, ובפחות משיעור זה אין חיוב חטאת על העושה בשוגג או חיוב סקילה על העובר במזיד, אך אף בפחות משיעור זה ישנו איסור, מדין 'חצי שיעור'.

"כגרוגרת" היא מידה קטנה מכביצה וגדולה מכזית, ובשיעורה המדויק נחלקו הראשונים.

== מקור המידה ==
מקור המידה הוא מהפסוק "ארץ חיטה ושעורה". וכך אמרו בתלמוד במסכת ברכות מא א: אמר רבי חנן כל הפסוק כולו לשיעורין נאמר חטה דתנן וכו'. שעורה דתנן וכו', גפן כדי רביעית יין לנזיר, תאנה כגרוגרת להוצאת שבת. עם זאת הובא שם בתלמוד דעת החולקים, ששיעורים אלה הם הלכה למשה מסיני, והפסוק אינו אלא אסמכתא.

מידת "כגרוגרת" נזכרה במשנה מספר פעמים בהקשרים שונים:
* הוצאה - במסכת שבת נזכרת מידה זו לשיעור מלאכת הוצאה בשבת מרשות היחיד לרשות הרבים או להפך, שמתחייבים עליה: 
* עירוב חצרות - במסכת עירובין נזכר שיעור הגרוגרת לכמות הנצרכת על מנת לערב עירובי חצרות: ..

== שיעורה ==

בגודל התאנה שבה משערים נכתב במשנה במסכת כלים .

בעלי התוספות הוכיחו מדברי התלמוד כי שיעור הגרוגרת הוא יותר משיעור כזית, אך פחות משיעור כביצה.

במסכת עירובין כתוב ששיעור שתי סעודות הם 18 גרוגרות. לדעת רבי יוחנן בן נורי, שכשיטתו פסק הרמב"ם, שיעור סעודה הוא שלוש ביצים, ונמצא ששיעורם של 2 סעודות שהם 18 גרוגרות שווה ל-6 ביצים. לפי זה שיעור גרוגרת הוא כשליש ביצה. 

=== ביחידות מידה מודרניות ===
כפי שנכתב לעיל שיעור "כגרוגרת" תלוי בשיעור "כביצה", והוא שיעור השנוי במחלוקת באחרונים:
* לדעת הרב חיים נאה ששיעור הביצה במידות זמנינו הוא 57.6 סמ"ק, נמצא ששיעור כגרוגרת הוא 19.2 סמ"ק.
* לדעת החזון איש שיעור כביצה הוא 100 סמ"ק, ולדבריו נמצא ששיעור כגרוגרת הוא 33.3 סמ"ק.

== ראו גם ==
* רשימת מידות, שיעורים ומשקלות בהלכה

== לקריאה נוספת ==
* אנציקלופדיה תלמודית ערך "גרוגרת".

== קישורים חיצוניים ==
* 

== הערות שוליים ==

קטגוריה:יחידות מידה קדומות
קטגוריה:שיעורי חז"ל
קטגוריה:יחידות מידה: נפח
אינגריד ברגמאנס

אינגריד ברגמאנס (בפלמית: Ingrid Berghmans; נולדה ב-24 באוגוסט 1961) היא ג'ודוקא בלגית בעלת 11 מדליות מאליפויות העולם, מתוכן שש מדליות זהב וב-14 מדליות מאליפויות אירופה, מתוכן שבע מדליות זהב. היא נבחרה שמונה פעמים לספורטאית השנה בבלגיה ונחשבת לאחת מחלוצות הענף בבלגיה.

==קריירה==
בספטמבר 1979, זכתה ברגמאנס במדליה הראשונה שלה בתחרות בינלאומית כאשר זכתה במדליית הארד בטורניר הבינלאומי של ברצלונה בג'ודו. ב-16 במרץ 1980 השתתפה ברגמאנס באליפות אירופה לנשים שנערכה באודינה שבאיטליה וזכתה בשתי מדליות הכסף בקטגוריית המשקל עד 72 ק"ג ובקטגוריית המשקל הפתוח.<ref></ref> בנובמבר אותה השנה, כאשר הייתה בת 19, השתתפה באליפות העולם הראשונה לנשים שנערכה בניו יורק וזכתה במדליית ארד בקטגוריית המשקל מעל 72 ק"ג ובמדליית זהב בקטגוריית המשקל הפתוח לאחר שגברה בגמר על פולט פוייה הצרפתייה.

ב-5 במרץ 1983 זכתה ברגמאנס לראשונה באליפות אירופה כאשר זכתה בשתי מדליות זהב בקטגוריית המשקל עד 72 ק"ג ובקטגוריית המשקל הפתוח. באליפות העולם בשנת 1984 שנערכה בווינה היא זכתה לראשונה בשתי מדליות זהב בקטגוריית המשקל עד 72 ק"ג ובקטגוריית המשקל הפתוח.

באולימפיאדת סיאול (1988) נערך לראשונה טורניר ג'ודו לנשים, כספורט הדגמה () במתכונת לא רשמית. ברגמאנס התחרתה בקטגוריית המשקל עד 72 ק"ג וזכתה במדליית זהב. ברבע הגמר היא ניצחה את סורייה אנדרה הברזילאית, בחצי הגמר היא ניצחה את יוקו טנאבה היפנית ובגמר גברה על בה מי-ג'ונג הקוריאנית.

באליפות העולם בשנת 1989 שנערכה בבלגרד ברגמאנס התחרתה בקטגוריית המשקל עד 72 ק"ג וזכתה במדליית הזהב השישית שלה באליפויות העולם. בקרב הראשון ניצחה את מריה אמליה הושה מפורטוגל, בשמינית הגמר ניצחה את לנקה קורצ'יקובה הצ'כית וברבע הגמר גברה על איסבל קורטביטרטה הספרדייה. בחצי הגמר ניצחה את ווי פנג-וו הסינית ובגמר ניצחה את יוקו טנאבה היפנית. באותה השנה זכתה ברגמאנס במדליית הזהב השביעית שלה באליפויות אירופה לאחר שגברה בגמר על אליזבת קארלסון השוודית.

==קישורים חיצוניים==

==הערות שוליים==

קטגוריה:ספורטאיות בלגיות
קטגוריה:אלופות עולם בג'ודו
קטגוריה:משתתפות אולימפיאדת סיאול (1988)
קטגוריה:ג'ודוקא באולימפיאדת סיאול (1988)
קטגוריה:נשים ג'ודוקא אולימפיות
קטגוריה:אלופות אירופה בג'ודו
קטגוריה:בלגיות שנולדו ב-1961
קטגוריה:בלגים שנולדו ב-1961
רביעית

רביעית היא יחידת מידה תנאית לנפח של נוזלים שנהגה בתקופת המשנה, וכמו כן הוא אחד משיעורי תורה בעל משמעות במספר תחומים הלכתיים.

פירוש המילה רביעית הוא רביעית ממידת הלוג.

== מקור המידה ==
המקור למידת הרביעית הוא מהתייחסות התלמוד לפסוק "ארץ חיטה ושעורה":

.

עם זאת הובאה שם בתלמוד דעת החולקים, ששיעורים אלה הם הלכה למשה מסיני, והדרשה מהפסוק אינה אלא אסמכתא.

== השימוש במידה ==
העיסוק הרב בספרות ההלכה בשיעורה המדויק של מידת הרביעית, נובע מכך מאחר שהיא נוגעת לשני דינים שמצויים תדיר בחיי היום יום:

ראשית, מידת הרביעית משמשת לשיעור אותו יש למזוג לכוס של ברכה, כגון כוס של קידוש בשבת ויום טוב, וכן לעניין שיעור שתיית ארבע כוסות בליל הסדר, ועוד. שיעור זה צריך להימצא בכוס בשעת הברכה, אמנם לעניין שתיית היין בפועל די בשתייה בשיעור של 'מלוא לוגמיו' שהוא פחות משיעור רביעית.

כמו כן מידת הרביעית משמשת לשיעור ברכה אחרונה - 'רביעית' הוא השיעור המינימלי של משקה המחייב לברך אחר שתייתו ברכה אחרונה.

כמו כן מזוכר שיעור רביעית לעניין טומאת מת - היינו הכמות המינימלית של דם אדם מת הנצרכת על מנת לטמא בטומאת מת היא לפחות רביעית.

== שיעור הרביעית בשעורי זמננו ==

כאמור 'רביעית' פירושו שיעור של רביעית ממידת הלוג.
אמנם בשיעור הלוג עצמו נחלקו פוסקי ההלכה כיצד לשערו במידות הנהוגות היום. מחלוקתם נובעת ממחלוקת שורשית בשיעור 'כביצה' האם הביצים שבימינו נתקטנו מכמות שהיו בזמן חז"ל או לא.

רבי אברהם חיים נאה חישב את השיעורים על פי הרמב"ם, שהציג את השיעורים על פי משקל ה'דרהם'. לפי חישובו מידת הלוג היא 345.6 מ"ל (סמ"ק), ולפי זה שיעור הרביעית הוא 86.4 מ"ל. הוא חישב זאת על פי הדרהם הטורקי שהיה מצוי בזמנו בארץ ישראל.

ממחקרים מחודשים שנעשו, התברר כי ה'דרהם' שעליו דיבר הרמב"ם היה קטן בכ-12% מהדרהם הטורקי שעל בסיסו חישב הרב נאה, ומהחישוב המעודכן יוצא ששיעור 'רביעית' הוא 75 מ"ל. שתי השיטות הללו יוצאות מנקודת ההנחה ששיעור "כביצה" המופיע בחז"ל דומה בגודלו לביצים המצויות בזמננו.

במדידות שערך ה"נודע ביהודה" הוא הגיע למסקנה שהביצים בזמן חז"ל היו גדולות כמעט פי שנים מהביצים המצויות כיום<ref>צל"ח על פסחים קטז, ב.</ref>, ולכן גם שיעורי הנפח המצויים בחז"ל גדולים פי שניים. בעל ה'חזון איש' קיבל את שיטתו, וחישב על פיו את שיעור הלוג כ-597.2 מ"ל, ולדעתו יוצא ששיעור רביעית הוא 149.3 מ"ל.

== ראו גם ==

* רשימת מידות, שיעורים ומשקלות בהלכה
* לוג

== לקריאה נוספת ==
* אנציקלופדיה תלמודית ערך "רביעית"

==הערות שוליים==

קטגוריה:שיעורי חז"ל
קטגוריה:יחידות מידה קדומות
קטגוריה:יחידות מידה: נפח
דייוויד גודמן

דייוויד גודמן (באנגלית: David Goodman; נולד ב-25 בפברואר 1958 בריטניה) הוא שחמטאי יהודי-בריטי בדרגת אמן בינלאומי. היה אלוף העולם לצעירים בשנת 1975.

==קורות חיים==
בשנת 1975 הוא זכה באליפות העולם צעירים (עד גיל 18).

בנבחרת אנגליה בשחמט שכללה בין היתר גם ג'ון ספילמן וג'ונתן מסטל הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי.

בשנת 1983 הוענקה לו דרגת אמן בינלאומי. זמן קצר לאחר מכך הוא הפסיק להשתתף בתחרויות באופן תדיר.

גודמן סיים לימודים באוניברסיטת אוקספורד ועבר לקריירה של עיתונאי.

גודמן היגר לארצות הברית ועובד כמאמן שחמט.

==קישורים חיצוניים==

קטגוריה:אמנים בין-לאומיים
קטגוריה:שחמטאים יהודים בריטים
קטגוריה:עיתונאים יהודים בריטים
קטגוריה:עיתונאים יהודים אמריקאים
קטגוריה:מאמני שחמט יהודים
קטגוריה:בוגרי אוניברסיטת אוקספורד
קטגוריה:מהגרים מבריטניה לארצות הברית
קטגוריה:אנגלים שנולדו ב-1958
Apocalyptic Love

Apocaliptic Love (בעברית: אהבה אפוקליפטית) הוא שמו של אלבום הבכורה של להקת סלאש מארח את מיילס קנדי והקונספיטורס, המהווה ללהקת הסולו של הגיטריסט האמריקאי סלאש.

== היסטוריה והכנה ==
האלבום הופק לאחר סיבוב הופעות שארך של כ-שנה  וחצי של סלאש עם הרכב בו סלאש ניגן גיטרה ראשית, מיילס קנדי שימש כזמר ראשי וניגן גיטרת קצב, ברנט פליץ ניגן בתופים וטוד קרנס ניגן בגיטרת בס. סלאש היה המבוגר בהרכב מבחינת גיל בהפרש של כמה שנים. סיבוב הופעות זה היה בעקבות יציאת אלבום הסולו הראשון של סלאש, Slash, סלאש אמר שהוא החליט לעשות את האלבום כי "הייתי צריך לעשות משהו חוץ מלהיות בסיטואציה קבוצתית, עשיתי את זה לכל כך הרבה זמן ופשוט הייתי צריך את החופש לעשות משהו משלי" (בתרגום חופשי מאנגלית). בנוסף לכך, סלאש הגדיר את הכנת האלבום כחוויה "חינוכית שהראתה לי מה אני יכול לעשות בעצמי" (בתרגום חופשי מאנגלית). לאחר סיבוב ההופעות החליט סלאש להקליט את האלבום הבא שלו בהרכב זה.

תהליך כתיבת השירים התחיל מלחן שכתב סלאש בעזרת שימוש בתוכנות במחשב הנייד שלו שהשמיע להרכב שניגן באלבום סוף שנת 2010 לתחילת שנת 2011 . לאחר מכן, מיילס קנדי כתב מילים ושר אותם על הלחן של שסלאש יצר. האלבום הוקלט באופן של הופעה חייה, כלומר, כל הלהקה ניגנה בו זמנית בזמן הקלטת האלבום. למען הקלטת האלבום נעשה שימוש בגיטרות "גיבסון לס פול סטנדרט", "גיבסון סלאש לס פול אפטייט", "מרטין די-18" ו"מיוסיק מן ברייטון". המגברים שהשתמשו בהם להקלטת האלבום הם "מרשל ג'יי סי אם 800 2203", "מרשל ג'יי אם פי סופר ליד", "מרשל איי אף די 100" ו"סלאש סיגנוטור ווקס נייט טריין אן טי 15 אייץ'". האלבום הופק על ידי חברת התקליטים  "101 דיסטרביושיון" והוקלט באולפן "ברפוט רקורדינג סטודיוס" שנמצא בארצות הברית. אריק ולנטינה הפיק את האלבום. סלאש הגדיר את העבודה עם ולנטינה "כחוויה טובה" (בתרגום חופשי מאנגלית) ושחוויה זו "קיבלה סאונדים מעולים" (בתרגום חופשי מאנגלית), בנוסף, סלאש אמר על ולנטינה ש"אני אוהב לעבוד איתו וכולם אוהבים אותו" (בתרגום חופשי מאנגלית).

== יציאה לאור וקבלה ==

האלבום יצא ב-22 במאי  2012 עם שלושה עשר שירים. יחד עם הגרסה הרגילה של האלבום, יצאה גרסה מיוחדת שכללה שני שירים נוספים.

האלבום הגיע למקום הרביעי במצעדי המכירות של הבילבורד ב-9 ביוני של אותה שנה ונשאר בבילבורד במשך 11 שבועות. האלבום מכר כ-38,000 עותקים בשבוע הראשון לאחר יציאתו לאור. האלבום יצא לאור עם ארבעה סינגלים, הראשון מהם שיצא לפני האלבום נקרא "You're a lie" שיצא בפברואר 2012.

סינגלים נוספים שיצאו לאור לאחר היציאה לאור של האלבום המלא הם השירים "Standing in the Sun" שיצא ביוני 2012, "Bad Rain" שיצא בספטמבר 2012 ו"Anastasia" שיצא בפברואר 2013.

לאחר היציאה לאור של האלבום "סלאש, מיילס קנדי והקונספירטורס" יצאו לסיבוב הופעות בשם "סיבוב ההופעות אהבה אפוקליפטית" (באנגלית Apocalyptic love tour). שהחל ב-23 במרץ 2012 ונגמר ב-25 ביולי 2013.

תמונה מתוך סיבוב ההופעות

== רשימת שירים ==

# (Apocalyptic Love (3:29
# (One Last Thrill (3:10
# (Standing in the Sun (4:04
# (You’re a Llie (3:50
# (No More Heroes (4:24
# (Halo (3:23
# (We Will Roam (4:50
# (Anastasia (6:07
# (Not For Me (5:22
# (Bad Rain (3:47
# (3:02) Hard and Fast
# (Far and Away (5:15
# (Shots Fired (3:48
* (Carolina (3:18 (בונוס)
* (Crazy Life (3:41 (בונוס)

== קישורים חיצוניים ==
* 

== הערות שוליים ==

קטגוריה:אלבומי 2012
דוד צדוק

דוד צדוק (נולד ב-21 באוגוסט 1961) הוא פרופסור, רופא ישראלי, מנהל מחלקת עיניים בבית חולים שערי צדק. כיו״ר חוג הקרנית הארצי פרופ' צדוק יזם והיה שותף להקמת בנק הקרניות באבו כביר.

==ביוגרפיה==
צדוק נולד באיראן ועלה עם משפחתו ב-1963.
 
צדוק בוגר הפקולטה לרפואה באוניברסיטת תל אביב משנת 1997, בוגר אופתלמולוגיה בהצטיינות מאוניברסיטת תל אביב ובוגר החוג למינהל עסקים עם התמחות במנהל מערכות בריאות בפקולטה למינהל עסקים באוניברסיטת תל אביב, תת-התמחות במחלות וניתוחי קרנית וניתוחים להסרת משקפיים מבית החולים של אוניברסיטת קליפורניה בסן דייגו ארצות הברית ובמכון קודט במקסיקו.

צדוק מנהל מחלקת עיניים בבית חולים שערי צדק, יו"ר (לשעבר) איגוד רופאי העיניים בישראל ויו"ר (לשעבר) החוג הישראלי לקרנית באיגוד רופאי העיניים. מלבד העבודה הקלינית, הוא פרופסור חבר בפקולטה לרפואה באוניברסיטת תל אביב. צדוק פרסם עשרות מאמרים בכתבי עת מובילים העוסקים במחלות עיניים ומרצה בכנסי רופאי עיניים בינלאומיים.

צדוק נשוי ואב לשלושה.

==חבר בארגונים==
משנת 1993 - Israel Ophthalmological Society

משנת 1994 - American Academy of Ophthalmology

משנת 1995 - Israeli Society for Eye and Vision Research

משנת 1998 - American Society of Cataract and Refractive Surgery

משנת 2008 - Asia Cornea Society

==ממחקריו==
לצדוק כ- 70 מאמרים מקוריים מפורסמים.

[https://www.ncbi.nlm.nih.gov/pubmed/?term=%22zadok+D%22%5BAuthor%5D רשימת הפרסומים המדעים של פרופ' דוד צדוק באתר PubMed ]

==קישורים חיצוניים==

* 
* 
* 
* 
* 
* 

קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאי עיניים ישראלים
קטגוריה:ישראלים שנולדו ב-1961
סחלב קדוש

סחלב קדוש (שם מדעי: Anacamptis sancta, בעבר: Orchis sancta) הוא מין של בן-סחלב שבעבר שויך לסוג סחלב.
שמו ניתן לו על ידי החוקר השוודי קארולוס ליניאוס שקרא לפרח על שם ארץ ישראל, ארץ הקודש.

==מאפיינים==
הסחלב הקדוש הוא אחד משני המינים היחידים בסוגם בישראל המייצרים צוף שמופרש בדורבן.
צופו של הפרח מרוכז מאוד ומפיץ ריח חזק ונעים המושך אליו דבורים, ובשל כך שיעור עשיית ההלקטים בתנאים טבעיים גבוה.

==תיאור==
גובה הסחלב 20–50 ס"מ. הוא בנוי מ-10 עד 20 פרחים צפופים שביניהם אבקנים. השפית רחבה (אורכה 8–10 ס"מ), צבעה ורוד עם שוליים ירקרקים והיא ומחולקת לשלוש אונות: שתי צדדיות ואחת אמצעית, קטנה יותר, מחודדת בראשה ודמוית איזמל. שאר עלי העטיף ורודים - אדמדמים עם עורקים ירוקים.

==תפוצה==
בית הגידול של הסחלב הוא בתות מוארות בקרקעות שאינן מלוחות במזרח התיכון.
הוא צומח באיים אגאיים, בטורקיה, בלבנון, בקפריסין וכן בישראל באזור צפון הארץ, אך לא נפוץ שם. הוא צומח גם בשפלה ובשרון ונדיר ביותר בהרי יהודה.

==זמני פריחה==
הסחלב הקדוש פורח באפריל ובמאי. מין זה מאחר לפרוח משאר בני סוגו בארץ. בעונת הפריחה עליו כמעט יבשים עוד לפני שנשרו.
משך הפריחה של הצמח כחודש, ושל כל פרח כ-10–15 יום. לאחר שנפתח הפרח הראשון, יפתח פרח חדש אחת ליום או ליומיים.

== גלריה ==
<gallery mode="packed" heights="150">
קובץ:Anacamptis sancta , Orchis sancta - Chios - flower.jpg
קובץ:ZyOrchisSancta2.jpg
קובץ:ZyOrchisCoriophoraXSancta.jpg
קובץ:KilOrchisSancta01.jpg
קובץ:Orchis sancta var.- Karinda, Chios, Greece.jpg
</gallery>

==לקריאה נוספת==
* נעמי פינברון-דותן ואבינעם דנין, המגדיר לצמחי בר בארץ-ישראל, ירושלים: הוצאת כנה, 1991, עמ' 923. 
* "סחלב קדוש", החי והצומח של ארץ ישראל, כרך 11 - "צמחים בעלי פרחים ב'", הוצאת משרד הביטחון. עמ' 324.
* כל עולם הצמחים, מיכאל זהרי

==קישורים חיצוניים==

==הערות שוליים==

קטגוריה:צמחים שתוארו ב-1759
קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים ורודים בארץ ישראל
קטגוריה:ארץ ישראל: סחלביים
אבובון דו-חודי

באקווריום בגן חיות ב[[בנגקוק.]]
אַבּוּבוֹן דּוּ-חֻדִּי (שם מדעי: Syngnathoides biaculeatus) הוא מין דג בעל גוף ארוך וצר השייך למשפחת האבובוניים. גופו מכוסה בטבעות מעצם היוצרות מין שריון, הזנב שלו ארוך וצינורי, ויש לו פה קטן ושני סנפירים (אחד על הגב ושני קטן יותר על הזנב). אורכו יכול לנוע בין 2 ל-65 ס"מ. השם שלהם נובע מהחדק שלהם, שארוך ודק מאוד כמו צינור.

==מראה חיצוני==
אבובונים נראים כמו סוסוני-ים עם גוף ישר וארוך, ובעלי פה קטן. החוטם שלהם בנוי בצורה של צינור שמסתיים בפה קטן חסר שיניים, אשר נפתח כלפי מעלה. הגוף והזנב שלהם ארוכים ושטוחים, כמו גוף של נחש. השלד שלהם, אשר מכסה אותם כמו עור, מותאם בצורה כזו שהוא מהווה סוג של שריון אשר מגן על האבובונים.

==סביבת מחיה==
האבובון מצוי בעיקר באזורים עם אקלים טרופי וסוב-טרופי. רובם חיים במי-ים וגרים בשוניות אלמוגים ובעשבי ים, אך חלקם יכולים להיכנס ואף לחיות במים מתוקים. אורח חייהם של האבובונים מגוון מאוד, הם רוב הזמן נמצאים באזורי החוף- היכן שהם יכולים להתחבא בין האצות, וחלקם מצויים באוקיינוס הפתוח בעומקים של עד 400 מטרים.

==איומים ואיבוד של סביבת המחיה==
מכיוון שהאבובונים לא שוחים מהר וצריכים הרבה מנוחה הם גרים במים רדודים, ולכן הם לעיתים קרובות מוטרדים מפעילות תעשייתית ומבני אדם. קו החוף מושפע מספינות ומקווי גרירה ולכן משתנה לעיתים קרובות. שינוי זה גורם לירידה בכמות עשבי הים והעשב אשר הם סביבת המחיה של האבובונים. מכיוון שההפצה של האבובונים מצומצמת הם לא יכולים להחליף סביבת מחיה. עוד גורם לצמצום התפוצה של האבובונים הוא השימוש שלהם ברפואה הסינית. משתמשים באבובניים בכללי לרפואה אבל האבובונים הם בעלי מקור מועצם יותר ולכן משתמשים בעיקר בהם. בזמן האחרון חלה עלייה בשימוש של אבובונים באקווריומים ולכן חלק מן המדינות יישמו חוק המגן על האבובונים.

==מזון==
האבובונים אוכלים פלנקטונים, דגים קטנים ושרימפס קטנים. הם אוכלים אותם על ידי מציצה מהירה של הטרף אל תוך הפה. אין להם מערכת עיכול ולכן הם צריכים לאכול בתדירות גבוהה.

==רבייה==
האבובונים, כמו קרוביהם סוסי הים, משאירים את רוב עבודת ההורות לזכרים בכך שהזכרים אחראים לשמירת הזיגוטה וקיומה. האבובונים הם בעלי שקיק ריבוץ ובו חריץ קטן דרכו הביציות של הנקבה יכולות להיכנס. הוא ממוקם לרוב ליד זנבם. עצם העובדה שיצורים אלה נוצרים כאשר הם מתקיימים בתוך גוף האב (שמקבל את הביצית) משפר את המערכת החיסונית שלו. החיזור בין הזכר לנקבה מאופיין במגוון רחב של מופעים- מהעדפות מסוימות ועד לריקוד שמערבב שקשוק וניענוע הגוף.
היריון הזכר נמשך כמספר שבועות וישנה הגבלה לכמות הביצים אותה הוא יכול לשאת. לעומת זאת, לנקבה אין כמות מוגבלת של ביציות. זכרים הרים יכולים להפיק אנרגיה מהשקיקים שלהם, דבר שדומה מאוד לקניבליזם פיליאלי. הזכרים משתמשים בביצים להם יש סיכוי פחות טוב לשרוד על מנת לייצר אנרגיה לעצמם ולביצים החזקות יותר.
הוולדות נולדים בעלי יכולות שחייה ובמיידיות מתחילים לחפש אוכל. מהרגע שהם בוקעים הם נהיים עצמאיים מהוריהם. חלקם חיים לאחר מכן זמן קצר כפלנקטונים. חלק אחר נולדים מפותחים לחלוטין וכגרסאות קטנות של הוריהם (עד כדי חיקוי התנהגותי טוטאלי).
הצאצאים של האבובונים יכולים להאכל על ידי ההורים כמקור לאוכל או על ידי טורפים אחרים ולכן פחות מ-1% מהם שורדים.
מינים רבים של אבובונים מזוהים עם פוליאנדריה, בה הנקבה מתרבה עם 2 זכרים או יותר. במינים אלה סימני המין אצל הנקבה עשויים להיות מורכבים יותר.

==קישורים חיצוניים==

==הערות שוליים==

קטגוריה:טקסונים שתוארו בידי מרקוס אליעזר בלוך
קטגוריה:אבובוניים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1785
דלפיניום

דורבנית או דלפיניום (שם מדעי: Delphinium) היא סוג פרח ממשפחת הנוריתיים. הפרח מורכב מפרחים רבים, שצומחים על גבעול אחד.

==תיאור==
פרחי דלפיניום מורכבים משורה אחת של עלי כותרת וממרכז של אבקנים. הפרחים עצמם גדולים וצבעוניים במטרה למשוך אליהם חרקים. דלפיניום ג'יאנט הגדל בחממה, הוא צמח רב שנתי ועשוי לצמוח עד לגובה של 2 מטרים בעונות חורף קרות (בקיץ לעומת זאת גודלו יהיה כ-70 סנטימטרים בלבד). את פרחי הדלפיניום רצוי לקטוף כאשר הפרחים התחתונים בגבעול נפתחו, בעוד העליונים טרם נפתחו. כך מקבלים פרח מרהיב בצורתו המרשימה והאופיינית. מעצבי אירועים רבים משתמשים בפרחי דלפיניום כקישוט לאירועים, או כפרחים עיקריים בזרי פרחים ובסידורי פרחים. 

בישראל קיימים שלושה מינים עיקריים של פרחי דלפיניום: האחד דלפיניום שדה – אשר גדל בר בשטח (ומכאן שמו), ודלפיניום ג'יאנט - גדל בחממות ונחשב יפה יותר. את שני המינים מספקים בחנויות הפרחים לתקופה קצרה של כמה חודשים בלבד. צבעיהם של פרחי הדלפיניום משתנים בהתאם למינם. דלפיניום שדה צומח במגוון צבעים הכוללים גוונים של כחול, סגול, לבן וורוד. דלפיניום ג'יאנט פורח בצבעים של לילך, לבן, סגול ותכלת. בנוסף לשני מינים אלה יש בארץ דלפיניום מזן בלה דונה, שמגיע בצבעי כחול ולבן בלבד.

==דלפיניום בפולקלור==
במסורת העממית מאמינים כי לכל פרח יש את החודש שלו, או יותר נכון, לכל חודש יש את הפרחים המאפיינים אותו. לפי אמונה זו, הפרח שנולד בחודש יולי, שהוא החודש השביעי למניין החודשים בלוח השנה הכללי, הוא דלפיניום אשר מסמל רגישות ולב פתוח.

==גידול הדלפיניום==
הפרח מתאים לשתילה באביב, במקום שבו הוא יכול להיחשף לכמה שיותר שעות אור. בנוסף יש להשקות את הצמח בכמות גדולה של מים, במיוחד בקיץ. דישון הצמח עוזר בגדילה וביצירת פרחים גדולים. הצמח מתאים לגידול הידרופוני. יש לשמור על גידול רטוב לכל אורך חיי הדלפיניום ולוודא כי הקרקע רטובה באופן תמידי. במהלך העונה, כל צמח צורך עד 65 ליטר מים. רצוי לא להרטיב את העלווה כדי לא לצרוב את העלים.

==מחלות של הדלפיניום הרב שנתי==
הדלפיניום יכול לחלות או להיות נתון להתקפות מזיקים<ref></ref>. 
הבעיות העיקריות מהן סובל הצמח:

1. טחב אבקתי. זיהום פטרייתי המכסה את העלים בציפוי לבן. בטיפול יש להשקות בוש עם הבסיס או הרכב "טופז".

2. שחור מאתר. מופיע בחלק התחתון של הגבעולים, בשלב מוקדם יש צורך לרסס את הצמח עם טטרציקלין (1 כמוסה לכל 1 ליטר מים). 

3. ring spot. מכסה את העלים עם סימונים צהובים. זהו וירוס שלא ניתן להיפטר ממנו - יש להסיר את השיחים המושפעים.

4. כנימות. למניעה, יש צורך לרסס עם אקטליקום.

5. שבלולים. טיפול באמצעות סיד, אשר ממוקם במיכלים בין השיחים. 

6. זבוב הדלפיניום . מטיל את ביציו בתוך הפרחים. הטיפול נעשה באמצעות חרקים.

==קישורים חיצוניים==

* 
* [http://www.yagurgan.co.il/htmls/דורבנית_דלפיניום.aspx?c0=15246&bsp=13289 על הדורבנית-דלפיניום]. משתלת יגור
* [http://www.iw.rowland98.com/dom/14668-delfinium-mnogoletniy-populyarnye-vidy-cvetka-i-ego-osobennosti.html דלפיניום במשך שנים רבות - מיני פרחים פופולריים ותכונותיו]
* [https://www.hydrogrow.co.il/product/זרעים-אורגניים-דלפיניום/ על צמח הדורבנית וזרעיו], אתר goflowers.co.il

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:נוריתיים
סמיון דבויריס

סמיון דבויריס (ברוסית: Семён Двойрис) (נולד ב-2 בנובמבר 1958 בצ'ליאבינסק) הוא שחמטאי סובייטי-ישראלי בדרגת רב אמן.

==ביוגרפיה==
סמיון דבויריס השתתף מספר פעמים בתחרויות לאמנים צעירים של רוסיה (המקום הגבוה היה בשנת 1981 - המקום החמישי) ובאליפות ברית המועצות בשחמט (הישגו הטוב ביותר היה חלוקת מקומות 10–11 בשנת 1990). פעמיים הוא זכה במקום השני באליפות רוסיה הסובייטית בשחמט (1981 ו-1989).

בשנת 1993 הוא העפיל לתחרות בינאזורית (שלב מוקדם להעפלה למשחק על התואר נגד אלוף העולם המכהן).

בשנת 1996 דבויריס חלק מקומות 2–3 במשותף עם אלכסיי דרייב באליפות רוסיה בשחמט.

דבויריס עלה לישראל במהלך העשור השני של המאה ה-21.

בשנת 2013 הוא זכה בתחרות השחמט של המכביה (הקדים את אלכסנדר פינקל, שסיים במקום השני).

הוא זכה באליפות ישראל לגיל 50+ בשנת 2015.

משחק בליגה הלאומית בקבוצת מועדון באר שבע והיה שותף לזכייתה באליפות ישראל מספר פעמים.

בשנת 2021 הוא השתתף בתחרות בינלאומית בראשון לציון וזכה במקום השמיני (אותו מספר נקודות כמו טל אברג'יל שזכה במקום השביעי).

==מבחר תחרויות בהן השתתף==
* אליפויות ישראל בשנים: 2016 ו-2018

==קבלת דרגות בינלאומיות==
* 1983 - אמן בינלאומי
* 1990 - רב אמן.

==קישורים חיצוניים==

* [http://www.chess.org.il/Players/Player.aspx?Id=10134 כרטיס השחקן של סמיון דבויריס באתר איגוד השחמט הישראלי]

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:עולים בשנות ה-2010
קטגוריה:אלופי ישראל לסניורים בשחמט
קטגוריה:ישראלים ילידי ברית המועצות
קטגוריה:ישראלים שנולדו ב-1958
פארק הילדים (באר שבע)

פארק הילדים הוא אזור מרגוע ומשחק בשכונת נווה מנחם בבאר שבע, למרגלות מוזיאון הילדים "לונדע".

== היסטוריה ==
הפארק הוקם בשנת 2017 על ידי עיריית באר שבע בעלות שנאמדה בכ-35 מיליון שקלים, שחלקם הגיעו מתרומות וכן מתקציבי הפיס.

את הפארק תכנן האדריכל ישראל צויק. ישראל ובתו, ממשרד "צויק אדריכלות ועיצוב הסביבה בע‟מ", זכו בתחרות מול הגדולים במשרדי התכנון בארץ, כשהגישו לוועדה הבוחרת תוכנית שצוירה ונצבעה ביד של פארק חלומותיהם ובכך כבשו את לבם. ישראל צויק נפטר ב-3 ביולי 2015, בשבוע בו החלו עבודות ההקמה של הפארק.

שטח הפארק הוא 60 דונם ובמרכזו אגם המשתרע על פני 5,500 מ"ר, אליו הובאו בעלי חיים כגון דגי נוי וברווזים. הפארק כולל מתקני משחק, מתקני משחק נגישים לבעלי צרכים מיוחדים, הצללות, אמפיתיאטרון, מפל מים, מתקן אומגה, מתחם אניות פיראטים, שביל אופניים, שביל הליכה ואטרקציות נוספות.

לרשות באי הפארק ארבעה חניונים זמינים: שני חניוני הפארק, חניון בית ספר התיכון ע"ש דוד טוביהו וחניון מוזיאון "לונדע" ואף ניתן ומומלץ להגיע לפארק באמצעות תחבורה ציבורית

מכיוון שברחובות הסמוכים לפארק מתגוררים תושבים, ויש כוונה לאפשר להם לנהל את שגרת חייהם ללא הפרעה, חל איסור מוחלט לחנות בניגוד להסדרי חנייה ותנועה המופעלים באזור.

== קישורים חיצוניים ==

*[https://kivunim7.co.il/article/%D7%A4%D7%90%D7%A8%D7%A7-%D7%94%D7%99%D7%9C%D7%93%D7%99%D7%9D-%D7%9B%D7%9C%D7%9C%D7%99-%D7%94%D7%AA%D7%A0%D7%94%D7%92%D7%95%D7%AA/ פארק הילדים - כללי התנהגות] מתוך אתר חברת כיוונים
* שרון טל, [https://www.b7net.co.il/article/3951 בקרוב פארק הילדים יפתח למבקרים] מתוך אתר [https://www.b7net.co.il באר שבע-נט], 9.6.17
* דני בלר, [http://branza.co.il/site/article/article_view/news-1500368137 פארק הילדים נפתח - ויש אפילו ברווזים באגם! צפו בהצצה ראשונה] מתוך אתר [http://branza.co.il ברנז'ה ניוז] 18.7.17

==הערות שוליים==

קטגוריה:באר שבע: גנים ופארקים
חניתן תניני

מבט מלמטה
חניתן תניני או שפודני תניני. (שם מדעי: Tylosurus crocodilus) הוא מין של דג ממשפחת השפודניים והוא הדג הגדול ביותר במשפחתו וגם בסדרתו.

==תיאור==
לחניתן התניני גוף קטן וחסר עמוד שדרה, ולמרות זאת בסנפיר הגב שלו קיימים 25-21 קרניים ובסנפיר האנאלי 22-19 קרניים. לדג זה יש כ86-80 חוליות. ההבדל העיקרי בין החניתן התניני לבין מיני חניתאים אחרים הוא בהבדל בשיניהם. שיני החניתן התניני נוטות קדימה בזמן שהוא צעיר, לעומת זאת שיני כל המינים האחרים ישרות בכל הגילאים. לחניתן התניני יש גוף עבה, גלילי יותר וראשו קצר יותר מאשר שפודניים אחרים. גבו כחול כהה, צדדיו כסופים-לבנים ואזור בטנו לבן. גודלו של החניתן התניני הארוך ביותר הרשום הוא כ-150 סנטימטרים, והמשקל הרשום הגבוה ביותר הוא 6.35 קילוגרם.

==תפוצה ומקום מחיה==
מינים שונים של חניתן תניני נמצאים באוקיינוס ההודי, האוקיינוס השקט, הים האדום, מהחוף של אפריקה הדרומית עד לפולינזיה הצרפתית, בצפון יפן ובצפון
ניו סאות' ויילס שבאוסטרליה. באוקיינוס האטלנטי, בדרום- החניתן התניני ידוע מניו ג'רזי ועד לברזיל, ובצפון הוא ידוע מביוקו, קמרון, וליבריה לאסנשן. החניתן התניני יכול להימצא גם בקרבה לגינאה, סנגל וכף ורדה. מפני שהחניתן התניני הוא חיה שחיה בים הפתוח, הוא יכול להימצא גם מעל לגונות ושוניות אלמוגים, גם כבודדים וגם בקבוצות קטנות. החניתן התניני מטיל ביצים הנצמדות לעצמים במים בכוחות עצמן באמצעות קנוקנות הממוקמות על פני השטח של כל ביצה.

==יחסים לבני אדם==
דגים את החניתן לצורך ציד פנאי. ניתן לתפוס אותו באמצעות אורות מלאכותיים, בדומה לשפודניים אחרים. על אף שהוא נחשב דג למאכל, בני האדם לא מרבים לצוד אותו מכיוון שתפיסתו נחשבת למסוכנת בגלל גודלו ובגלל נטייתו לזנק מהמים ולגרום לפצעי נקב בעזרת המקור שלו, כאשר הוא מבוהל או נמשך לאורות המשמשים לתפיסתו.

==קישורים חיצוניים==

==הערות שוליים==

קטגוריה:בעלי חיים שתוארו ב-1821
קטגוריה:טקסונים שתוארו בידי פרנסואה פרון
קטגוריה:שפודניים
קטגוריה:דגי האוקיינוס ההודי
אלמנה לבנה (קנאביס)

האלמנה הלבנה (באנגלית: White widow) היא שילוב גנטי שווה בין קנאביס מסוג אינדיקה (מדרום הודו) וקנאביס מסוג סאטיבה (מברזיל).
האלמנה הלבנה מתוארת כאחד הזנים של הקנאביס המפורסמים והנפוצים ביותר.
זן הקנאביס "האלמנה הלבנה" זכה במקום הראשון בתחרות ה-Cannabis Cup ב-1995. ותואר כאחד מזני הקנאביס הכי פופולריים בעולם במגזין Popular science האמריקאי.

==תיאור==
טעמו מתואר כפירותי, מתקתק ומרענן. בעל טעם וריח אורנים חזק, צבעה של האלמנה הלבנה הוא ירוק אפרפר. צמח האלמנה הלבנה בעל פרחים מצופים בשרף לבן ונוצץ. אלה שהשתמשו בו תיארו את שימושו כתחושה חזקה של אופוריה. זמן הפריחה של הצמח הוא בין 8 ל-10 שבועות.
יכולת הגידול שלו הוא עד 400 גרם למטר רבוע.
צמח האלמנה הלבנה

==שימושים והשפעות==
האלמנה הלבנה משמשת לטיפול בפוסט טראומה, נדודי שינה, מתח נפשי, דיכאון, חרדות, כאבים כרוניים וכאבי שרירים. האלמנה הלבנה גורמת לתחושת נמנום, התרוממות רוח, היא מעוררת תיאבון ויצירתיות.

==פיתוח הזן==
קיים ויכוח בקרב מגדלי הקנאביס לגבי פיתוח הזן. חלק קטן מן המגדלים טוען כי אדם בשם ״אינגמר״ המציא את הזן, אך לעומת זאת, הרוב תומך בדעה כי מפתח זנים בשם ״שאנטי- באבא״ הוא האבא המקורי של האלמנה הלבנה. על פי הסיפור המקובל, באחד הטיולים של שאנטי- באבא למזרח, הוא הגיע למדינת קראלה שבדרום הודו. במהלך הטיול שאנטי-באבא מצא זן חדש של קנאביס. הוא הגיע אל הכפר שבו פיתחו את הזן הזה והביא אותו אל אירופה. אותו הזן הנקרא "אינדיקה", הונדס גנטית עם הזן "Manga Rusa" מסוג סאטיבה ברזילאית ששימש מקומיים למטרת טקסים מקומיים.

==קישורים חיצוניים==

[https://www.קנאביס.com/2013/03/white-widow-הסיפור-מאחורי-האלמנה-המפורסמת-ביות/ אלמנה לבנה באתר הישראלי ""קנאביס"]

==הערות שוליים==

קטגוריה:קנאביס
הר כמון

הר כמון מימין (מערב) [[הר חזון משמאל (מזרח) בשעת זריחה. הצל הגדול הוא של רכס הר מירון]]
הר כמון הוא ההר הגבוה ביותר בהרי הגליל התחתון, ממוקם כחמישה קילומטר מזרחית לכרמיאל. זהו רכס הררי בעל מספר פסגות, המציע נקודת תצפית לכל האזור. הפסגה הגבוהה ביותר של הר כמון מתנשאת לגובה של 598 מטר מעל פני הים, והיא גבוהה במעט מפסגות הר חזון והר תבור. ממורדות הרכס ההרי יורד נחל כמון. הרכס ההררי ונחל כמון מוכרים כשמורת טבע ונקראים "שמורת כמון".

== אטיולוגיה - מקור השם ==
השם הר כמון אינו קשור לתבלין כמון. מקור השם העברי הוא בשם הערבי של ההר, "ג'בל כמאנה", שמשמעותו מקום "מחבוא או מסתור".

==מיני צמחייה==
בחלקו העליון של רכס הרי כמון נמצאים בעיקר עצי חרוב מצוי ואלת המסטיק, ולאורך הנחל צומח חורש מוצל. באביב יש במורדות ההר פריחה צבעונית, הכוללת כלניות במגוון צבעים וניתן למצוא את כליל החורש. צמחיית השמורה כוללת עצי אלון מצוי, פורחים בה מיני סחלבים, צבעוני ההרים, דרדר כחול ודרבנית התבור. המדרון המזרחי של ההר מכוסה בחורש ים-תיכוני.

==ההתיישבות בהר==
על הר כמון ממוקמים כיום שלושה יישובים: כמון, מכמנים, וכמאנה. על המדרון המזרחי של הרכס שוכנת חורבת כמון<ref></ref> ועל רכס ההר מצאו שרידי יישוב שננטש, מהתקופה ביזנטית והמאה ה-15-16. ההתיישבות היהודית בהר בעת החדשה החלה בשנות ה-80, עם הקמת היישובים הקהילתיים "כמון" ו"מכמנים". שמות היישובים נלקחו משם ההר. היישובים שייכים למועצה אזורית משגב.

כמאנה הוא יישוב בדואי שהוכר באופן רשמי על ידי ממשלת ישראל בשנת 1995. נוודים בדואים בני שבט סואעד רעו את צאנם באזור ההר עוד במהלך התקופה העות'מאנית, והגיעו להר מעמק החולה. עם הקמת היישובים כמון ומכמנים על אדמות מדינה בתחילת שנות ה-80, תוכנן על ידי מינהל מקרקעי ישראל מהלך של ריכוז הנוודים הבדואים מפזורות הר כמון בכפר סלאמה. תושבים מעטים מהם אכן עברו ובנו את בתיהם בסלאמה, אך רוב הבדואים באזור סירבו לעזוב את השטח. אל היישובים השכנים "כמון" ו"כמונים" נסלל כביש והם חוברו למים וחשמל, אך לא הגיעו לבתי היישוב כמאנה, שהיו מפוזרים על רכס ההר. בשנת 1995 הוכרו בתים אלה כיישוב בפני עצמו, בשם "כמאנה".

בעתיד מתוכננות לקום שכונות של העיר כרמיאל על הגבעות הנמוכות יותר במערב וצפוֹן מערב הר כמון. השכונה הראשונה "כרמי שרון" עתידה לקום בשנים הקרובות על גבעת צוף, ממערב ומתחת למכמנים.

==מבנה גאולוגי==
בחלק התחתון של ההר, יש מחשופי גיר ואבן חול מתקופת הקרטיקון התחתון. שביל יונתן הוא השביל הסובב את היישוב מכמנים. השביל קרוי על שמו של יונתן הדסי, אשר נפל במלחמת לבנון השנייה בשנת 2006.

==הערות שוליים==

כמון
מורט מנדל

מורט (מורטון) מנדל (באנגלית: Morton Mandel; 19 בספטמבר 1921 – 16 באוקטובר 2019) היה איש עסקים, יזם, פילנתרופ ומיליארדר יהודי-אמריקאי. בשנת 1940, הקים מנדל יחד עם אחיו, ג'ק וג'ו, את חברת פרמייר אינדסטריאל קורפוריישן, שהפכה במרוצת השנים לאחת החברות הגדולות בעולם לייצור והפצה של חלקים לשימוש בתעשייה כבדה ואלקטרוניקה. מנדל נודע בשל פעילותו הפילנתרופית הנרחבת בקליבלנד, בקהילה היהודית ובמוסדות ישראליים שונים.

==ביוגרפיה==
===ראשית חייו===
מנדל נולד לזוג הורים יהודיים, יוצאי גליציה שבפולין, שהחליטו להגר לארצות הברית. המשפחה סבלה ממחסור תמידי במשאבים, אך מנדל מתאר ילדות מאושרת בשיקגו, יחד עם שני אחיו ואחותו.

===פרימייר אינדסטריאל קורפוריישן===
בשנת 1938 החל מנדל ללמוד באוניברסיטה, את לימודיו בשנה הראשונה מימן בעזרת מלגה, ואת השנה השנייה מימן בכוחות עצמו על ידי מכירת חלקי חילוף למכוניות. הוא עבד אצל דודו, שהיה בעל עסק קטן של מכירת חלקי חילוף למכוניות. בעסק זה עבד גם אחיו ג'ק ששימש כאיש מכירות. בשלב מסוים, החליט הדוד לחזור לניו יורק ולא היה מעוניין לקחת עמו את המלאי שצבר בחנות. שלושת האחים מורט, ג'ק וג'ו אספו את כל חסכונותיהם שהיו סכום כולל של כ-900$ וקנו את העסק של דודם. מכיוון שעל כל הקופסאות של חלקי החילוף היה כתוב "פרמייר אוטומוטיב סופליי קומפני" הם החליטו לקרוא לחברה בשם זה שפירושו "פרימייר חלקי רכב".
בשנת 1943 גויס מנדל לצבא, הפסיק את לימודיו, והאוניברסיטה הפכה לחלום רחוק. מנדל חזר בתום המלחמה בשנת 1945 והשתלב בעסק שפרנס את המשפחה בכבוד.
לאחר שמנדל הבין כי העסק אינו מתפתח ונוסק, החליט לשאול את לקוחות העסק אילו חלקים הם צריכים. במשך שלושה חודשים הם לא עסקו במכירת החלקים שבחנות, אלא רק הסתובבו בין הלקוחות במטרה להבין מה הם החלקים שאינם בהישג ידם של הלקוחות. הם הכינו רשימה של חלקים קשים להשגה, השיגו אותם ומכרו אותם. בנקודה זו חלה תפנית והעסק הפך מעסק קטן, לחברה מצליחה.

===פילנתרופיה===
בשנת 2003 במטרה להשקיע ולתרום לתעשייה הישראלית הקים מנדל את קבוצת ההחזקות IEL, שמחזיקה בחברת פניציה מפעלי זכוכית, ביקורופא, ותדביק מערכות.
בשנת 1992 הקים את "קרן מנדל-ישראל" מתוך תחושת אחריות חברתית ורצון לתרום למדינה. המכונים עוסקים בפיתוח מנהיגות מקומית והכשרה, לקרן מנדל חמש יחידות:
#בית הספר מנדל למנהיגות חינוכית
#יחידת בוגרי מנדל
#מכון מנדל למנהיגות
#מרכז מנדל למנהיגות בנגב
#מרכז מנדל למנהיגות בצפון

בנוסף, חיבר מנדל את הספר "הסוד טמון באנשים". הספר עוסק בניהול, במנהיגות, ובקורות חייו של מנדל.

מנדל נפטר ב-16 באוקטובר 2019 בביתו שבפלורידה. כחודש לאחר מכן, נפטרה רעייתו, ברברה , שכיהנה בשנים 1983–1987 כנשיאת המועצה הלאומית של נשים יהודיות.

==קישורים חיצוניים==

* 
* 
* [http://www.mortonmandel.org.il/ביוגרפיה מורט מנדל = ביוגרפיה] מתוך אתר [http://www.mortonmandel.org.il מנדל]
* [http://www.mortonmandel.org.il/ספר תקציר הספר הסוד טמון באנשים] מתוך אתר [http://www.mortonmandel.org.il מנדל]
* [https://www.mandelfoundation.org.il/Pages/default.aspx קרן מנדל ישראל]
* קובי מידן, [https://www.youtube.com/watch?v=xHtaqvzDpME חוצה ישראל - שיחה עם מורטון מנדל], הטלוויזיה החינוכית, 21 באפריל 2015

==הערות שוליים==

קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:מנהלים אמריקאים
קטגוריה:מנהלים יהודים
קטגוריה:אנשי עסקים יהודים אמריקאים
קטגוריה:יזמים אמריקאים
קטגוריה:יזמים יהודים
קטגוריה:אמריקאים שנולדו ב-1921
קטגוריה:אמריקאים שנפטרו ב-2019
מלאכי רביב

מַלְאָכִי רַבִּיב או סְקָלָר (שם מדעי: Pterophyllum scalare) הוא מין של דג מהסוג מלאכי שבמשפחת האמנוניים שהתגלה על ידי פרדריך שולץ, והוא דג בעל צורה משולשת. צבעו המקורי הוא אפור עם פסים כהים יותר, אבל ניתן למצוא דגים אלו בשלל גוונים וצורות עקב צורות גידול שונות של מגדלי דגים.

==מראה==
רוב הפרטים עונים על הקריטריונים הבאים:
*אורך מקסימלי: כ-15 סנטימטרים
*גובה מקסימלי: 20 סנטימטרים
*טמפרטורת מים באזור המחיה: 24 עד 30 צלזיוס
*רמת חומציות המים באזור המחיה: 6.0-8.0pH

==מחייה==
מקום המחיה הטבעי של מלאכי רביב הוא באזור קולומביה, גיאנה, סורינאם, גיאנה הצרפתית, פרו וברזיל. הם מצויים גם בכמה מערכות נהרות וביניהם: אויפוק ריו, אסקויבו ריו, אוקיאלי ריו. על אף שקשה למצוא אותם מהטבע, מכיוון שכיום הם מגודלים בחוות באירופה ובמזרח הרחוק. רוב הזמן דגי מלאך יהיו אוכלי כל, הם לרוב אוכלים חסרי חוליות קטנים ויכולים גם לאכול אוכל דגים. הם בדרך כלל שלווים, אך עלולים לריב. הם חיים בקרב דגים אחרים, על אף שהם עלולים לאכול דגים קטנים יותר מהם.

==רבייה==
התנהגות יכולה להיות אינדיקטור טוב לתקופת ההתרבות – אגרסיביות וטריטוריאליות מצד הזכרים. כמות הפרטים בקבוצה שלהם, על מנת להבטיח סיכויים גבוהים ככל האפשר להתרבות, מגיעה ל-6 פרטים. דגי מלאך משריצים על משטחים מאונכים (אבנים, צמחים ואפילו זכוכית אקווריום). המזג תוך-מיני שקט ורגוע, ובזמן רבייה הזוג עלול לאכול את הביצים. דגים אלה מטילים כ-1,000 ביצים בכל עונת רבייה.

==קישורים חיצוניים ==

==הערות שוליים==

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:אמנוניים
קטגוריה:ברזיל: דגי מים מתוקים
קטגוריה:דגי האמזונאס
גזניה

גזניה
גזניה (שם מדעי: Gazania) הוא צמח בעל פרחים רב-שנתי ממשפחת המורכבים המצוי באופן טבעי בדרום אפריקה. לצמח פריחה צבעונית והוא משמש צמח נוי.

הפרח צומח באביב ובסתיו. צבעו העז של הפרח מושך ציפורים. הוא צורך מעט מים וקצב צמיחתו מהיר. במזרח מכונה הגזניה "פרח השמש".

==מורפולוגיה==
הפרח צבעוני וקישוטי בעל עלים מרוכזים. עליו צרים ונראים כאזמל. העלים הופכים לצרים יותר ביחס לבסיסם ככל שמתקרבים לפטוטרת. הקרקפות בקוטר 5–8 ס"מ והן בודדות ונישאות מעל עוקץ. צבע הפרחים הוא לבן, צהוב, כתום או אדום. צבעם של הפרחים הלשוניים הוא כתום, עם כתום שחור ונקודה לבנה במרכזו.

==תפוצה בארץ ישראל==
בארץ ישראל נפוצים בגידול שני מינים וזנים רבים, השונים בצבע ובגוון העלים.

== קישורים חיצוניים ==

==הערות שוליים==

קטגוריה:מורכבים
קטגוריה:צמחי נוי
סאנגיונג קירון

סאנגיונג קיירון (באנגלית: SsangYong Kyron) הוא SUV בינוני, בעל 2 סוגי הנעות: הנעה כפולה 4x4 והנעה 4x2, מתוצרת יצרנית הרכב הקוריאנית סאנגיונג אשר יוצר בין השנים 2005–2014.

בנוסף, דגם ה"סאנגיונג קיירון" יוצר ברוסיה בין השנים 2005–2014.

בין השנים 2006-2009 יוצר דגם ה"סאנגיונג קיירון" בעיר "Naberezhnye Chelny" בטטרסטן ובין השנים 2009-2014 יוצר הדגם בעיר ולדיווסטוק במחוז פרימוריה על ידי "חברה רוסית "סולרס JSC".

דגם ה"סאנגיונג קיירון" החליף את דגם ה"SsangYong Musso" .

בדגמי "סאנגיונג קיירון" 5 מושבים.

==מנועים==
* מנוע בנזין ("G23D")
* מנוע דיזל (מנוע מרצדס בנץ) ("D20TDi")

==דגמים==
* 2.0 XDi
* 2.7 XDi

===דרגות גימור===
* Comfort
* Comfort Plus
* Elegance
* Elegance Plus
* Elite 
* Premium

==תאוצות "סאנגיונג קיירון"==
* בין 0 -100 קמ"ש היא 16.2 שניות (מנוע טורבו דיזל 1,998 סמ"ק)
* בין 0 -100 קמ"ש היא 12.8 שניות (מנוע טורבו דיזל 2,696 סמ"ק)

== תמונות ==
<gallery heights="140">
קובץ:20100812 ssangyong new kyron 2.jpg|"סאנגיונג קירון" מתיחת פנים 
קובץ:20100812 ssangyong new kyron 1.jpg|"סאנגיונג קירון" מתיחת פנים 
קובץ:20100812 ssangyong kyron 2.jpg|"סאנגיונג קירון" דגם ראשון 
קובץ:Ssangyong Kyron in Krakow.jpg|"סאנגיונג קירון" דגם ראשון 
קובץ:Ssangyong Kyron M230 2010 (14600049595).jpg|"סאנגיונג קירון", שנת 2010
קובץ:Ssangyong Kyron Dakar 2009 Isidre Esteve02.jpg|סאנגיונג קיירון ראלי דקר, ניצח באחד המקצים בשנת 2009
</gallery>

==ראו גם==
* סאנגיונג
* סאנגיונג איסטנה
* סאנגיונג WZ

==לקריאה נוספת==
* [https://www.google.co.il/search?q=SsangYong+Kyron&tbm=isch&source=iu&ictx=1&fir=Ey70fFcj52FWEM%253A%252CgIrdA7npQK-lzM%252C_&usg=__JBz55a2zHbmL8_I8ZE4XnUpINx8%3D&sa=X&ved=0ahUKEwj2_ouezPjaAhUS36QKHd7CDLgQ9QEINDAD#imgrc=Ey70fFcj52FWEM: סאנגיונג קיירון - תמונות]
*[http://www.smotor.com/en/SHOWROOM/kyron/index.html סאנגיונג קיירון - דף הרכב באתר סאנגיונג הבינלאומי] 

==קישורים חיצוניים==
עכעכ
* 
* 

==הערות שוליים==

קטגוריה:דגמי מכוניות שהושקו ב-2005
קטגוריה:רכבי שטח ופנאי גדולים
קטגוריה:כלי רכב המיוצרים בקוריאה הדרומית
קירון
שכונת הפועלים

שכונת הפועלים היא שכונה בירושלים, שהוקמה בשנות העשרים של המאה ה-20 על ידי אנשי גדוד העבודה וכיום נמצאת בין שכונת בית הכרם לשכונת רמת בית הכרם.

השכונה נמצאת בין רחוב החלוץ לרחוב הבנאי, מלבד רחובות אלו כל הרחובות והסמטאות בשכונה נקראות על שם בעלי מקצועות בענף הבנייה כמו: החוצב, הסוללים, הסתת.

== היסטוריה ==
ב-1925 בעת פעולות של אנשי גדוד העבודה מפלוגת ירושלים החליטה קבוצת חברים מהגדוד לרכוש מספר חלקות בחלקה הדרומי של בית הכרם על מנת שיקימו שכונה נפרדת בצמוד אליה.

לצורך ההקמה רכשו בתחילה שנים עשר דונם משטח שכונת בית הכרם ולאחר מכן חולקו כל אחת מהחלקות לדונם חלקה רגילה ו-6 דונם לצורכי חקלאות, מטרת הגישה הזו הייתה שכל חקלה שתוקם בשכונה תוקף בגידולים חקלאיים שיכולו לשמש למזון לתושבי השכונה.

במהלך מאורעות תרפ"ט התכנסו מספר מתושבי השכונה וכן מספר תושבים מקריית משה, בית וגן ובית הכרם במבנה המכללה האקדמית לחינוך ע"ש דוד ילין על מנת לתפוס מחסה בזמן המהומות ושיטוט הפורעים הערבים בשכונה. התושבים על זקניהם וטפם השתכנו בכל חדרי הבניין, ובאולם, שלימים שימש אולם ההתעמלות, שוכנו הפרות והוא שימש רפת. על גג הבניין הוצבה עמדת שמירה וממנה נורתה אש רובים אל עבר דיר יאסין, הכפר שמעבר לוואדי ממערב, שתושביו ניסו להגיע אל השכונה ואל בניין הסמינר. התושבים התבצרו בבניין כשבוע ימים, עד חלוף הסכנה.

בדצמבר 2007 אתר ארכאולוגי נמצא ברחוב הסתת שבשכונה, הכולל שתי מערות קבורה ותעלת מים, הממצאים בחפירה מתוארכים ברובם לסוף תקופת הברזל ולתקופה הפרסית. האתר נקבר תחת מבנה.
== קישורים חיצוניים ==
*[http://www.kotar.co.il/KotarApp/Index/Chapter.aspx?nBookID=102102875&nTocEntryID=102107674 שכונת הפועלים], כותר
* [http://www.malon.co.il/article.aspx?id=21723 בית הכרם סיפור הקמת שכונת הפועלים], article
* מנחם ואפרים תלמי, [http://lib.cet.ac.il/pages/item.asp?item=13921 גדוד העבודה], המרכז לטכנולוגיה חינוכית

==הערות שוליים==

קטגוריה:ירושלים: שכונות
יחסי מלזיה–קרואטיה

יחסי מלזיה-קרואטיה הם היחסים הדו-צדדיים שבין קרואטיה לבין מלזיה.

== היסטוריה ==
היחסים הדיפלומטיים בין שתי המדינות הוקמו ב-4 במאי 1992, לאחר שקרואטיה הכריזה על עצמאותה מיוגוסלביה. מלזיה פתחה את שגרירותה בזאגרב ביולי 1994, כאשר שנה לאחר מכן פתחה קרואטיה פתחה את שגרירותה בקואלה לומפור בנובמבר 1995. מלזיה אף תרמה למשימות שמירת השלום במהלך המלחמה ביוגוסלביה.

בשנת 2008, היקף הסחר בין שתי המדינות הסתכם רק ב-70 מיליון דולר. כיום, שיתוף הפעולה מוגבל רק לחילופי תמיכה בתחומים רב-צדדיים, כגון תמיכה במועמדות של אחרים בארגונים בינלאומיים שונים, שיתוף פעולה בתחום ההשכלה הגבוהה, הכשרה וספורט. נשיא קרואטיה לשעבר, סטייפן מסיץ' אמר כי הוא מאמין שמלזיה צריכה להיות אחת השותפות העיקריות של קרואטיה בדרום מזרח אסיה ושיתוף הפעולה בין שתי המדינות צריך להתרחב למגזרים נוספים. בשנת 2002 נחתם הסכם בדבר מניעת מסי כפל והתחמקות פיסקלית, שנכנס לתוקפו בשנת 2005.

== ייצוג ==
* קרואטיה מחזיקה שגרירות בקואלה לומפור.
* מלזיה מחזיקה שגרירות בזאגרב.

== ראו גם ==
* יחסי החוץ של מלזיה
* יחסי בוסניה והרצגובינה-מלזיה

== הערות שוליים ==
רכס רם

רכס רם (באנגלית: Ram Range) הוא רכס הרים בהרי הרוקי הקנדיים. הרכס נמצא דרומית מזרחית לאגם אברהם וממשיך לכיוון דרום מזרח עד נהר רם.  
שטח הרכס 834 קמ"ר.

ברכס מצויים ההרים הבאים:
{| border="0" cellspacing="3" style="margin-left: 3em; margin-bottom: 34px;"
! align="left" width="120" |הר
!שם באנגלית
!גובה במטרים
|-
|הר מיצ'נר
| Mount Michener  
| align="right" | 2,545
|-
|הר ויליאם בות'
| Mount William Booth	 
| align="right" |2,728
|}

==לקריאה נוספת==
<div class="mw-content-ltr">• Jane G. Ferrigno, [https://books.google.co.il/books?id=Y6cY5OFeVa4C&pg=PT2&lpg=PT2&dq=%22Ram+Range%22&source=bl&ots=lmU9vEEUQY&sig=hrOQtqrO0JglXYniStXY-2UEAMU&hl=en&sa=X&ved=0ahUKEwiHyrDazvjaAhUDCuwKHeHBDGI4ChDoAQg-MAQ#v=onepage&q=%22Ram%20Range%22&f=false U.S. Geological Survey Professional Paper], P 228 </div>

== קישורים חיצוניים ==

* [http://www.peakbagger.com/range.aspx?rid=141245 רכס רם] באתר peakbagger ומפת הרכס
* [http://www.summitsearch.org/places/ram-range רכס רם] באתר summitsearch
* [https://www.mountain-forecast.com/subranges/ram-range/locations תחזית מזג אוויר עדכנית להרים השונים ברכס רם (לפי גבהים)]
** [https://www.yr.no/place/Canada/Alberta/Ram_Range/ תחזית מזג אוויר עדכנית עבור רכס רם]
** [https://www.yr.no/place/Canada/Alberta/Ram_Range/statistics.html סטטיסטיקות מזג אוויר עבור רכס רם]

==הערות שוליים==

רם
רם